— 215 — 



og den blev ogsaa to Aar senere efterfulgt af en saadan. Det var 

 vel ikke helt tilfældigt, at Universitetet i Efteraaret 1866 udstillede 

 en Prisopgave om en systematisk Fremstilling af alle i en større 

 Del af Danmark forekommende Laver. Som bekendt blev den 

 besvaret baade af Branth og af Rostrup, og begge Besvarelser 

 fandtes værdige til den udsatte Pris. De to Forfattere enedes da 

 om i Fællesskab at levere en Beskrivelse af alle hidtil kendte danske 

 Laver, og Arbejdet deltes saaledes, at Branth udarbejdede Texten 

 med Benyttelse af Rostrups Materiale og Manuskript og efter Sam- 

 raad med denne, medens Rostrup udførte Tegningerne. 



Tanken om et Samarbejde udgik fra Rostrup og laa forøvrigt 

 nær, da de to Arbejder supplerede hinanden, idet Branth's væsent- 

 lig omfattede Arter fra det nordlige Jylland, medens Materialet 

 til Rostrup's væsentlig var indsamlet paa Fyn ; men en Vanskelighed 

 laa i de to Forfatteres forskellige Artsopfattelse, idet Branth's Arts- 

 begreb var meget videre end Rostrup's, særlig indenfor visse Slægter 

 som Ramalina, Gladonia og Pertusaria. Der udviklede sig herom 

 en længere Korrespondance mellem Branth og Rostrup, som endte 

 med, at Branth's Opfattelse kom til at gælde. Det var fra først af 

 Tanken, at Rostrup i et Tillæg skulde fremsætte sin afvigende Op- 

 fattelse; men dette blev dog opgivet, og Rostrup har altsaa helt 

 bøjet sig for Branth paa dette Punkt. Det laa ikke for Branth at 

 give efter i et Spørgsmaal, som han ansaa for vigtigt og hvorom han 

 havde dannet sig en bestemt Mening. I et Brev til Rostrup takker 

 Branth da ogsaa denne »for den Liberalitet og Tolerance, hvormed 

 De har ladet mig gaa frem, ogsaa i de mange Tilfælde, hvor Deres 

 Anskuelse foruden paa Grunde har de vægtigste Autoriteter at 

 støtte sig paa«. Afhandlingen kan da siges fortrinsvis at være Branths 

 litterære Ejendom og bærer ogsaa tydeligt Præg af hans Meninger 

 og hans Stil. I et Kapitel om Klassifikation gør Branth klart Rede 

 for sin Artsopfattelse, som gaar ud paa, at han ved Art forstaar 

 den snævreste Gruppe af Former, som er begrænset fra alle andre 

 Grupper uden Mellemformer, en Opfattelse der maa siges at have 

 sin Berettigelse paa et Omraade, hvor Oplysninger ad experimentel 

 Vej er udelukkede, men ved hvis Gennemførelse han gik videre 

 end de andre samtidige Likenologer. Afhandlingen, som blev 

 udgivet i Botanisk Tidsskrift, 3. Bd. 1869, men som ogsaa udkom 

 særskilt under Titlen Lichenes Daniæ eller Danmarks Laver, var 

 forøvrigt Resultatet af et nøje Samarbejde mellem de to Forfattere. 

 Det er endnu Hovedværket eller rettere det eneste Værk til Kend- 

 skab om de danske Lavers Systematik og er endnu særdeles brug- 

 bart, selv om det naturligvis ikke nu paa alle Punkter er tidssvarende. 



